La UV implantarà Veterinària al seu Campus d'Ontinyent

## La UV implantarà Veterinària al seu Campus d'Ontinyent

Així es recull en el protocol d'intencions signat aquest divendres 28 de febrer entre la Generalitat Valenciana, l'Ajuntament d'Ontinyent, la Fundació Universitària de la Vall d'Albaida i la Universitat de València. En l'acord, totes les parts es comprometen a impulsar la implantació del grau en Veterinària en la capital de la Vall d'Albaida, on la Universitat de València compta amb un campus universitari.

D'aquesta manera es farà realitat la proposta impulsada per la UV fa més de quinze anys i es convertirà en l'única universitat pública valenciana en impartir aquesta titulació que, actualment, s'ofereix únicament en una universitat privada en l'àrea metropolitana de València.

En aquest sentit, la rectora, M. Vicenta Mestre, ha recordat que aquesta proposta compta amb el Pla d'Estudis aprovat pel Consell de Govern l'any 2010 i que no es va poder implementar per falta de finançament. A més, ha recordat que “aquest projecte respon als valors de la Universitat, la seua missió pública i social de facilitar l'accés a una titulació que, en l'actualitat, només s'imparteix en centres privats o en altres autonomies, amb el perjudici que suposa per a l'estudiantat i la societat.”

Així mateix, ha avançat que el projecte contempla “infraestructures molt potents”, com un hospital, laboratoris amb equipament de vanguardia o un centre de simulació, entre altres.

El president de la Generalitat, Carlos Mazón, ha destacat que la Generalitat destinarà “entorn a un milió d'euros” en 2025 per a l'execució d'aquest projecte “que permetrà el desenvolupament acadèmic, laboral, l'atracció i retenció del talent, a més de donar resposta a les demandes de la societat.”

De la mateixa manera, ha remarcat que el projecte per a la implantació del grau en Veterinària en el Campus d'Ontinyent “està preparat” tant en el desenvolupament tècnic com acadèmic, curricular i d'ocupabilitat.

Per la seua banda, l'alcalde d'Ontinyent, Jorge Rodríguez, ha assegurat que amb la signatura del protocol d'intencions “avui es compleix un somni", i ha agraït a la Generalitat, “que s'ha bolcat des del primer moment en aquest projecte juntament amb la cinc vegades centenària Universitat de València”. Un projecte que, en paraules de l'alcalde, “potenciarà l'atracció i retenció de talent de les comarques centrals de la Comunitat Valenciana.”

Galeria d'imatges 

### La UV implantarà Veterinaria al seu Campus d'Ontinyent

Arxivat en:
Convenis
, Grau
, Facultat de Farmàcia
, Facultat de Ciències Biològiques

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar